Максім Адамавіч Багдановіч у Мінску, у сямі выкладчыкаў Мінскага гарадскога пачатковага вучылішча. Бацька будучага паэта — вядомы этнограф, фалькларыст і мовазнаўца Адам Ягоравіч Багдановіч у хуткім часе перавёз сямю ў Гродна. Там у пяцігадовым узросце Максім страціў маці, якая памёрла ад сухотаў. Асірацелая сямя перабралася ў Ніжні Ноўгарад. Аднак ні вучоба ў Ніжагародскай гімназіі, ні ўдзел у студэнцкім рэвалюцыйным руху, ні слабае здароўе не здолелі перашкодзіць Максіму цікавіцца сваёй далёкай Радзімай, самастойна вывучаць беларускую мову, пісаць на ёй: у 1907 годзе ў газеце Наша ніва зяўляецца першае апавяданне шаснаццацігадовага аўтара — Музыка.